Համբարձում Մաթևոսյան

**Համբարձում Մաթևոսյան** (), հայ պետական քաղաքական գործիչ, Հայաստանի Արմավիրի նախկին մարզպետ։ Հայաստանի նախկին փոխվարչապետ (2021-2022)։ ՀՀ վարչապետի գլխավոր խորհրդական (2023-2025)։ ՀՀ շրջակա միջավայրի նախարար։

## Կրթություն
2009 թվականին ավարտել է Գյումրու թիվ 5 հիմնական դպրոցը։
2009-2012 թվականներին սովորել է ԱՄՆ Կալիֆոռնիա նահանգի Գրոսմոնտ քոլեջի «Համաշխարհային գիտություններ» բաժնում։ 
2012-2015 թվականներին սովորել է ԱՄՆ Կալիֆորնիա նահանգի Սան Դիեգոյի պետական համալսարանի միջազգային հարաբերություններ, միջազգային անվտանգություն և հակամարտության կարգավորում ֆակուլտետի «Համագործակցություն, հակամարտություն, կոնֆլիկտաբանություն» բաժնում։

## Աշխատանքային գործունեություն
2011-2012 թվականներին աշխատել է ԱՄՆ Կալիֆոռնիա նահանգի Գրոսմոնտ քոլեջում՝ որպես միջազգային ուսանողական բաժնի համակարգող։

2013-2014 թվականներին աշխատել է Ուկրաինայի Դոնեցկ քաղաքի «Կերամռեսուրս» ՍՊԸ-ում՝ որպես եվրոպական շուկայի պատասխանատու։

2013-2015 թվականներին աշխատել է Ուկրաինայի Դոնեցկ քաղաքում՝ որպես Հայաստանի պատվավոր հյուպատոսի խորհրդական։

2016-2018 թվականներին աշխատել է Հայաստանի ամերիկյան համալսարանում՝ որպես հումանիտար և հասարակական գիտությունների ֆակուլտետի կառավարիչ, ընդհանուր կրթության գծով խորհրդական։

2018 թվականի հոկտեմբերի 16-ին Հայաստանի կառավարության որոշմամբ՝ նշանակվել է Հայաստանի Արմավիրի մարզպետ։

2021 թվականի նոյեմբերի 25-ից մինչև 2022 թվականի դեկտեմբերի 12-ը զբաղեցրել է Հայաստանի փոխվարչապետի պաշտոնը։

2023 թվականի փետրվարի 16-ից մինչև 2025 թվականի հուլիսի 16-ը եղել է Հայաստանի վարչապետի գլխավոր խորհրդականը։

2025 թվականի հուլիսի 16-ին վարչապետի առաջարկությամբ և նախագահի հրամանագրով նշանակվել է Հայաստանի շրջակա միջավայրի նախարար։

## Վերապատրաստումներ և պարգևներ
2008 թվականին եղել է Հայաստանի ներկայացուցիչը ԱՄՆ Դենվեր քաղաքում անցկացված Գլոբալ երիտասարդական ֆորումին։

2012-2013 թվականներին եղել է ԱՄՆ Կալիֆոռնիա նահանգի Սան Դիեգո քաղաքի հայկական համայնքի Երիտասարդական թեմի ատենապետը։
 
2013 թվականին անցել է մագիստրատուրայի կարճաժամկետ ուսուցում՝ Հայաստանի ամերիկյան համալսարանի միջազգային հարաբերությունների և քաղաքագիտության ֆակուլտետում։

2013 թվականին մասնակցել է Երիտասարդ առաջնորդների դպրոցում անցկացված «Բանակցությունների, տարածաշրջանային և հանրային քաղաքականության վերաբերյալ մասնագիտական վերապատրաստման» դասընթացներին։

2013-2015 թվականներին հանդիսացել է ԱՄՆ Կալիֆոռնիա նահանգի Սան Դիեգո քաղաքի Հայ ուսանողական կազմակերպության համահիմնադիրը և համակարգողը։

2015 թվականին ԱՄՆ Կալիֆոռնիա նահանգի Սան Դիեգոյի պետական համալսարանի միջազգային ուսանողական կենտրոնի կողմից արժանացել է շնորհակալագրի։

2015 թվականին ԱՄՆ Կալիֆոռնիա նահանգի սենատ Ջոել Անդերսոնի կողմից արժանացել է շնորհակալագրի։
 
2015-2016 թվականներին աշխատանքային վերապատրաստում է անցել *«World Chicago»* կազմակերպությունում։

2018 թվականին «Էրազմուս+» ծրագրի շրջանակներում «Կրթության կազմակերպման հարցեր» թեմայով վերապատրաստում է անցել Իռլանդիայի Հանրապետությունում։

2019 թվականին Արտակարգ իրավիճակների նախարար Ֆելիքս Ցոլակյանի կողմից արդյունավետ համագործակցության համար պարգևատրվել է «Կանխարգելում, օգնություն, փրկություն» մեդալով։

2019 թվականին ՌԴ անվտանգության դաշնային ծառայության սահմանապահ վարչության Արմավիրի սահմանապահ զորամասի հրամանատարի կողմից արդյունավետ համագործակցության համար պարգևատրվել է > հուշամեդալով։

## Ընտանիք
Ամուսնացած է, ունի երկու որդի։

## Տես նաև
* Հայաստանի Կառավարություն

## Ծանոթագրություններ

## Արտաքին հղումներ
* Ո՞վ է Արմավիրի նորանշանակ մարզպետը
* Արմավիրի մարզպետ
* Համաբարձում Մաթևոսյանը նշանակվել է Արմավիրի մարզպետ
* Արմավիրի մարզպետ նշանակվեց Համբարձում Մաթևոսյանը

Կատեգորիա:Արմավիրի մարզպետներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Կատեգորիա:ՀՀ գործող նախարարներ